న్యూఢిల్లీ: దేశ ఆర్థిక రాజధాని ముంబై నగరంలో ఘోర ప్రమాదం చోటుచేసుకుంది. నిర్మాణంలో ఉన్న ఓ భవనంలో మూడు గ్యాస్ సిలిండర్లు పేలిపోవడంతో  ఆరుగురు కార్మికులు ప్రాణాలు కోల్పోయారు. 11 మందికి తీవ్రగాయాలయ్యాయి. జూహు సమీపంలోని 13 అంతస్తుల ప్రార్థనా బిల్డింగ్లో ఈ ప్రమాదం జరిగింది. గాయపడిన వారిని హుటాహుటిన సమీపంలోని ఆస్పత్రికి తరలించారు. ప్రమాదానికి గల కారణాలు ఇంకా తెలియరాలేదు. బాధితుల్లో అత్యధికమంది ఉత్తరప్రదేశ్ నుంచి వచ్చిన కార్మికులే ఉన్నారు.  మంటల్లో చిక్కుకున్న మొత్తం 17 మందిని అగ్నిమాపక సిబ్బంది కాపాడారు. ప్రస్తుతం పరిస్థితి అదుపులోనే ఉన్నట్టు అధికారులు వెల్లడించారు.
newdhilly: desha aardhika rajadhani mumbai nagaramlo ghora pramaadam chotuchesukundi. nirmaanamlo unna oo bhavanamlo moodu gyas sillinderlu pelipovadamto  aaruguru kaarmikulu praanaalu kolpoyaru. 11 mandiki teevragaayaalayyaayi. juhu sameepamloni 13 antastula praarthanaa bildinglo ee pramaadam jarigindi. gaayapadina vaarini hutaahutina sameepamloni aaspatriki taralinchaaru. pramaadaaniki gala kaaranaalu inka teliyaraaledu. baadhitullo atyadhikamandi uttarapradesh nunchi vachina kaarmikule unnaaru.  mantallo chikkukunna mottam 17 mandini agnimapaka sibbandi kapadaru. prastutam paristhiti adupulone unnattu adhikaarulu velladinchaaru.